《和扬秀甫韵》
宋代·袁甫

天下大物山与泉，山泉为蒙义皎然。
坐对岩岩听潺潺，以兹名斋日周旋。
杨君作诗老更妍，解把山尔写天全。
山谷松梅咏坡仙，到今笔语带芳鲜。
松梅双清固堪怜，熟似山尔浩无边。
顾我蒙养铣弥坚，要参圣处力加鞭。
杨君一见出佳篇，古淡端如朱丝弦。
弦中传雅奏，难共俗人言。
我欲和君一两聊，山尔入梦且高眠。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。